Ericu950/Stoicheia-meter-silver huggingface dataset:
τὸ μὲν οὖν ἐνύπνιον δοκεῖ αὐθερμήνευτον εἶναι καὶ πᾶσιν εὔδηλον , καθὼς καὶ ἡ γραφὴ διδάσκει ταῦτα οὕτως γεγενῆσθαι , καὶ αὐτὸς δὲ ὁ βασιλεὺς ὕστερον ἐξομολογούμενος τὰ συμβάντα αὐτῷ διηγήσατο .
ἀλλὰ γοῦν ἡ χάρις τοῦ θεοῦ ἀφθόνως συνετίζει τὸν ἄνθρωπον , ἵνα ἐν πᾶσιν τὸν νοῦν ἀνεμπόδιστον ἔχοντες μὴ προσ ώποις ἀνθρώπων βασιλέων προσέχωμεν  ματαία γὰρ ἐλπὶς ἐπ ἄν θρωπον  , μη δὲ ἄρχοντας τοὺς ἐπ ἐξουσιῶν  ὄντας  τεταγμένους ἕνεκεν δόματος κολακεύωμεν , ἀλλὰ μόνῳ θεῷ προσκαρτεροῦντες καὶ τὰ εὐάρεστα τούτῳ ποιοῦντες καὶ τὸν νῦν βίον ἀκίνδυνον διατελέ σωμεν καὶ τὴν μέλλουσαν κρίσιν εὐκόλως ἐκφύγωμεν .
τί γὰρ ὠφε λῆσαι δύναται βασιλεὺς καὶ δυνάστης ἄνθρωπον , ὁπότε καὶ αὐτὸς θνητὸς ὢν ὑπὸ τὴν τοῦ πεποιηκότος αὐτὸν κινεῖται ἐξουσίαν ;
δύ ναται μὲν γὰρ ἐν τῷ νῦν βίῳ δόματά σοι πολλὰ καὶ μεγάλα παρα σχεῖν , ἀλλὰ καὶ ταῦτα ἐπίγεια ὄντα  ἐστὶν  καὶ πρόσκαιρα τυγχάνει .
πολλοὶ δὲ καὶ τιμῆς καὶ δωρεᾶς ὑπὸ βασιλέως λαχόντες καὶ ἐπ  ἐξουσιῶν τινῶν κατασταθέντες , ὕστερον αὐτοὶ δι ἑαυτοὺς ἐκιν δύνευσαν , ἢ ὡς ἐπίβουλοι εὑρεθέντες , ἢ ὡς φίλοι βασιλέως ὑπὸ ἑτέρων ἀναιρεθέντες .
τί τούτους ὠφέλησεν ἡ πρὸς τὸν βασιλέα φιλία , οἳ μή τε τῶν δομάτων ὧν ἔλαβον ἐνεπλήσθησαν , προσέτι δὲ καὶ τὴν ἑαυτῶν ψυχὴν προσαπώλεσαν ;
φεῦγε οὖν τὰ τοιαῦτα πρόσωπα , ὦ ἄνθρωπε , μήποτε κινδυνεύσῃς δι αὐτούς .
πᾶσα γὰρ σὰρξ χόρτος καὶ πᾶσα δόξα ἀνθρώπου ὡς ἄνθος χόρτου 0 1 ·
ὁ χόρτος ἐξηράνθη καὶ τὸ ἄνθος ἐξέπεσεν .
ἄκουσον τὸ ὑπὸ τοῦ ἀποστόλου Παύλου εἰρημένον , πῶς παραινεῖ Τιμοθέῳ γράφων ·
τοῖς πλουσίοις τοῦ νῦν αἰῶνος παρ άγγελλε μὴ ὑψηλοφρονεῖν , μη δὲ πεποιθέναι ἐπὶ πλούτου ἀδηλότητι , ἀλλ  ἠλπικέναι ἐπὶ θεὸν ζῶντα , ὅς ἐστιν σωτὴρ πάντων ἀνθρώπον , μάλιστα δὲ πιστῶν .
Εἰ γὰρ ἡτῶν ἐν ὑπεροχῇ κειμένων δόξα φύλλοις ξηροῖς ἔοικεν , πρὸς ὀλίγον ἀκμάσασιν , εὐθέως δὲ μαρανθεῖσιν , τί ὠφέλη σεν Ναβουχοδονόσορ τὸν βασιλέα τὸ ὑπέρογκον ῥῆμα ἐν τῷ εἰπεῖν ·
οὐχ αὕτη ἐστὶν Βαβυλὼν ἡ μεγάλη , ἣν ἐγὼ ᾠκοδόμησα εἰς οἶκον βασιλείας ἐν τῷ κράτει τῆς ἰσχύος μου εἰς τιμὴν τῆς δόξης μου , ὁπότε φυγαδευθεὶς χλόην μετὰ τῶν θηρίων ἐν τοῖς ὄρεσιν ἤσθιεν ;
ποῦ τὸ θράσος ἐκεῖνο καὶ ἡ πολλὴ τῶν λόγων ὑπερηφανία καὶ ἡ τῆς καμίνου μεγάλη καὶ δεινὴ φλόξ , ὁπότε οὐ δὲ τῆς ἰδίας αὐτοῦ ψυχῆς ἐκυρίευσεν 0 ;
καὶ διὰ τοῦτο σύμβουλος τούτου ἐγένετο ὁ μακάριος Δανιήλ , ὡς καλὸς ἰατρὸς τὰ τούτου τραύματα θεραπεῦσαι βουλόμενος ·
νῦν ἡ βουλή μου λέγων ἀρεσάτω σοι , βασιλεῦ , καὶ τὰς ἁμαρτίας σου ἐν ἐλεημοσύναις λύτρωσαι καὶ τὰς ἀδικίας σου ἐν οἰκτιρμοῖς πενήτων 0 ·
ἴσως μακρόθυμος ἔσται τοῖς παραπτώμασίν σου .
δι  ὃ καὶ συγκρίνων τὸ ἐνύπνιον τοῦ βασιλέως σύνδακρυς γενάμενος ἐλυ πήθη καὶ ὡσεὶ ὥραν μίαν ἀπηνεώθη καὶ οἱ διαλογισμοὶ αὐτοῦ συνετάρασσον αὐτόν , μὴ βουλόμενος μη δὲ φωνὴν διὰ στόματος προΐεσθαι , ἐνδεικνύμενος ἣν εἶχεν περὶ τὸν βασιλέα φιλοστοργίαν , ἵν ἐν τούτῳ καὶ αὐτὸς κατανυγῇ καὶ τὰ λεγόμενα ὑπὸ τοῦ προφήτου ποιήσας σωθῆναι δυνηθῇ .
τοῦ μὲν οὖν Δανιήλ ἐπὶ μίαν ὥραν ἀφώνου ἑστῶτος καὶ πολλῆς ἡσυχίας γεγενημένης , ἑώρων πάντες ὑπὸ τῶν διαλογισμῶν τοῦτον ταρασσόμενον καὶ τὸ τούτου πρόσωπον ἀλλοιούμενον , καί ποτε μὲν ὠχρὸν γινόμενον διὰ τὸν φόβον τοῦ συγκρίματος , μήπως ἀκούσας ὁ βασιλεὺς τὰ περὶ αὐτοῦ λεγόμενα θυμωθεὶς κελεύσῃ αὐτὸν ἀποκτανθῆναι , ποτὲ δὲ ὑπὸ τοῦ πνεύματος ἐνδυναμούμενον καὶ πρόσωπον ἀγγέλου ἀναλαμβάνοντα , τήν τε ὄψιν τούτου ἔκπυρον γινομένην καὶ ὀφθαλμοὺς ὡς φλόγα πυρὸς λάμποντας , ἵνα καὶ ἐν τούτῳ καταπλαγεὶς ὁ βασιλεὺς φοβηθῇ .
εἰ γὰρ τοῦ μακαρίου Μωϋσέως τὸ πρόσωπον οἱ υἱοὶ Ἰσραὴλ ἰδεῖν οὐκ ἠδυνή θησαν διὰ τὴν δόξαν τοῦ προσώπου αὐτοῦ , πῶς οὐχὶ τότε οἱ Βαβυ λώνιοι ἰδόντες τὸ πρόσωπον τοῦ Δανιήλ ἀλλοιούμενον ἐφοβήθησαν ;
καί ποτε μὲν ἄνθρωπος ὢν ἐφαίνετο ,  καὶ  ποτὲ δὲ ὡς ἄγγελος θεοῦ ἐδείκνυτο 0 .
πάντες δὲ εἱστήκεισαν ἐνεοί , περιμένοντες τοὺς ἐκ τῆς καρδίας αὐτοῦ προερχομένους διαλογισμούς .
τότε μὲν ἀπὸ τῆς πολλῆς δόξης καὶ ἀγωνίας κατασταλεὶς καὶ εἰς τὴν ἰδίαν ἕξιν τῆς ἀνθρωπίνης φύσεως ἐλθών , ἀπεκρίθη τῷ βασιλεῖ καὶ εἶπεν ·
ἔστω δή , βασιλεῦ , τὸ ἐνύπνιον τοῖς μισοῦσίν σε καὶ ἡ σύγκρισις αὐτοῦ τοῖς ἐχθροῖς σου .
καὶ οὕτως ἀρξάμενος καθ ἕκαστον αὐτῷ τὸ εἰς αὐτὸν συμβησόμενον ἀπήγγειλεν καὶ τοῦτον λόγοις παρακλητικοῖς παραμυθούμενος εὐέλπιδα πάλιν πρὸς τὰ μέλλοντα κατήρτιζεν .
φησὶν γὰρ πρὸς αὐτόν ·
καὶ ἐπεὶ ἴδεν ὁ βασιλεὺς εἲρ καὶ ἅγιον ἀπ  οὐρανοῦ καταβαίνοντα καὶ εἶπεν ·
ἐκκόψατε τὸ δένδρον καὶ ἐκτίλατε τὰ φύλλα αὐτοῦ καὶ ἐκτινάξατε τοὺς κλάδους αὐτοῦ , πλὴν τὴν φυὴν τῶν ῥιζῶν τοῦ δένδρου ἐάσατε ἐν τῇ γῇ ·
ἡ βασιλεία σού σοι μενεῖ , βασιλεῦ , ἕως ἂν ἐπιγνῷς τὴν ἐξουσίαν τὴν ἐπουράνιον , ὅτι κυριεύει ὁ ὕψιστος τῆς βασιλείας τῶν ἀνθρώπων καὶ ᾧ ἂν θέλῃ δώσει αὐτήν .
ταῦτα μὲν οὖν ἅπαντα συνέβη τῷ βασιλεῖ Ναβουχοδονόσορ μετὰ δωδεκάμηνον .
οὔ τε γὰρ ἡ γραφὴ ἐψεύσατο , οὔ τε Δανιήλ τοῦτον ἐπλάνησεν , ἀλλὰ τὰ μέλλοντα ἐπ αὐτὸν τελεῖσθαι ταῦτα τοῦτον προεδίδαξεν .
τὸ γὰρ δένδρον τὸ μεγα λυνθὲν καὶ ἰσχυκός , οὗ τὸ ὕψος ἔφθασεν ἕως τοῦ οὐρανοῦ καὶ τὸ κύτος αὐτοῦ εἰς τὸ πέρας πάσης τῆς γῆς σημαίνει ἡ γραφὴ αὐτὸν εἶναι τὸν βασιλέα , ὡς καὶ Δανιήλ τοῦτο ῥητῶς διεσάφησεν ·
διὰ τὸ ὑψωθῆναι τὸν βασιλέα καὶ ἔνδοξον γενέσθαι καὶ κυριεῦσαι πάσης τῆς γῆς καὶ τῶν μακρόθεν ἐθνῶν περικρατῆσαι 0 .
οἱ δὲ κλάδοι αὐτοῦ ὑπῆρχον ὕπατοι καὶ στρατηγοὶ καὶ τοπάρχαι καὶ πάντες οἱ ὑπ αὐτοῦ καθεστηκότες ὡς ἐκ δένδρου κλάδοι προβεβλημένοι . 0
τὰ δὲ φύλλα τοῦ δένδρου δείκνυσι τὰ διὰ τῶν λόγων αὐτοῦ διατάγματα , ἃ ἀπέστειλεν εἰς πᾶσαν τὴν γῆν , κελεύων καὶ διατάσσων καθὼς ἠβούλετο .
τὸν δὲ καρπὸν τὸν πολὺν ὃν εἶχεν τὸ δένδρον δηλοῖ τὴν πολλὴν πρόσοδον καὶ τοὺς φόρους τοὺς ἀναφερομένους αὐτῷ ἀφ ἑνὸς ἑκάστου ἔθνους .
τὸ δὲ κύτος αὐτοῦ τὸ ἐπὶ τῆς γῆς ἡδρασμένον σημαίνει αὐτὴν εἶναι τὴν βασιλείαν διὰ τὸ ἐπίγειον αὐτὴν τυγχάνειν ὡς ἐπὶ γῆς ἡδρασμένην . 0
ὁ δὲ καρπὸς αὐτοῦ πολὺς καὶ τροφὴ πάντων ἡ οὖσα ἐν αὐτῷ , τὰ ὀψώνια καὶ τὰς τιμὰς καὶ τὰ χαρίσματα τὰ ὑπὸ τοῦ βασιλέως πᾶσιν διδόμενα , ἅτινα ἦσαν ὡς τροφὴ ἀπὸ δένδρου τοῖς ἀνθρώποις διδομένη 0 .
τὰ δὲ θηρία τὰ ἄγρια τὰ ὑποκάτω αὐτοῦ κατασκηνοῦντα σημαίνονται εἶναι τὰ στρατόπεδα καὶ αἱ δυνάμεις , αἳ ἀεὶ παρέμενον καὶ προσεκαρτέρουν τῷ βασιλεῖ πρὸς τὰ κελευόμενα ἐξυπηρετοῦντες , ὡς θηρία ἄγρια ὑπάρχοντες ἕτοιμοι εἰς τὸ πολεμεῖν καὶ διαφθείρειν καὶ τοὺς ἀνθρώπους ὥσπερ θηρία διασπαράσσειν 0 .
τὰ δὲ ὄρνεα τὰ ἐν τοῖς κλάδοις αὐτοῦ κατοικοῦντα ἡ πάντων τῶν ἐθνῶν οὖσα εἰς αὐτὸν ὑπακοή , ἅτινα πόρρωθεν καὶ μακρόθεν ἐρχόμενα τοῖς ἄρχουσιν τοῖς ὑπ  αὐτοῦ κατασταθεῖσιν ὑπετάσσοντο , ὡς κλάδοις ἀπὸ δένδρου ὑπάρχουσιν 0 .
ἐν τῷ οὖν καταβῆναι τὸν ἄγγελον ἀπ οὐρανοῦ καὶ εἰπεῖν ·
ἐκκόψατε τὸ δένδρον καὶ ἐκτινάξατε τοὺς κλάδους αὐτοῦ , καὶ ἐκτί λατε τὰ φύλλα αὐτοῦ καὶ διασκορπίσατε τὸν καρπὸν αὐτοῦ , σαλευ θήτωσαν τὰ θηρία ὑποκάτωθεν αὐτοῦ καὶ τὰ ὄρνεα ἀπὸ τῶν κλάδων αὐτοῦ σημαίνει τὴν γενομένην ἐπιβουλὴν ὑπὸ τῶν σατραπῶν τῷ βασιλεῖ καὶ τῶν ὑπ αὐτὸν οὐσῶν δυνάμεων .
ὁ δὲ ἐκδιωχθεὶς ὑπ  αὐτῶν ἔφυγεν εἰς τὴν ἔρημον καὶ ἀφῃρέθη ἡ τούτου βασιλεία καὶ ἡ ἐξουσία καὶ ἡ μεγαλωσύνη ἣν εἶχεν τὸ πρότερον , καὶ ὁ ποτὲ καυχώ μενος καὶ λέγων ·
ὅτι τίς ἐστιν θεός , ὃς ἐξελεῖται ὑμᾶς ἐκ τῶν χειρῶν μου 0 ;
ὕστερον  κεκυφὼς πρὸς τὴν γῆν ἐλεεινῶς  ἐν τοῖς ὄρεσιν βρυχώμενος μετὰ τῶν θηρίων διῆγεν φοβούμενος τοὺς ἑαυτοῦ σατράπας , μήποτε ὑπ αὐτῶν ἀναιρεθῇ .
ἐν τῇ χλόῃ τῇ ἔξω καὶ ἐν τῇ δρόσῳ τοῦ οὐρανοῦ κοιτασθή σεται καὶ μετὰ θηρίων ἀγρίων ἡ μερὶς αὐτοῦ ἐν τῷ χόρτῳ τῆς γῆς 0 ·
ἡ καρδία αὐτοῦ ἀπὸ τῶν ἀνθρώπων ἀλλοιωθήσεται , καὶ καρδία θηρίου δοθήσεται αὐτῷ .
οὐκέτι γὰρ ὡς ἄνθρωπος ὁμέγας βασιλεὺς καὶ δυνάστης ἐν τοῖς βασιλείοις διαιτώμενος διῆγεν , ἀλλὰ μονάζων ἐν ἐρημίαις χόρτον καὶ χλόην ἤσθιεν , ἕως οὗ ἡ καρδία αὐτοῦ ἀλλοιωθεῖσα ἐγενήθη ὡς θηρίου ἐν ὕλαις καὶ σπηλαίοις νεμομένου , ἕως οὗ ἡ θρὶξ αὐτοῦ ὡς λεόντων ηὔξησεν καὶ οἱ ὄνυχες αὐτοῦ ὡς ὀρνέων ἐμεγαλύνθησαν καὶ ἑπτὰ καιροὶ ἠλλάγησαν ἐπ  αὐτόν 0 .
συνέκρινεν μὲν γὰρ ταῦτα οὕτως γενέσθαι ὁ θεὸς ὁ ὕψιστος , καθὼς Δανιήλ λέγει ·
σύγκριμα ὑψίστου ἐστὶν ὃ ἔφθασεν ἐπὶ τὸν κύριόν μου τὸν βασιλέα .
ὁ δὲ λόγος ἀκούσας τὴν βουλὴν τοῦ πατρὸς καταβὰς ἀπ  οὐρανῶν τὸ θέλημα τοῦ πατρὸς τοῖς ἀγγέλοις ἀνήγγειλεν , ὡς λέγει ἡ γραφή ·
ἅγιος ἀπ οὐρανῶν κατέβη .
οἱ δὲ ἄγγελοι τὸνλόγον ἐπηρώτησαν ·
τί ἐκέλευσεν ἡμᾶς ποιῆσαι ὁ δεσπότης ;
ἁγίων γὰρ τὸ ἐπερώτημα 0 .
ὁ δὲ λόγος πρὸς αὐτούς 0 ·
τάδε λέγει ὁ θεὸς ὁ ὕψιστος ·
ἐκκόψατε τὸ δένδρον καὶ ἐκτίλατε τοὺς κλάδους αὐτοῦ καὶ ἐκτινάξατε τὰ φύλλα αὐτοῦ .
οἱ δὲ ἀκούσαντες ἐτάραξαν τὰς δυνά μεις τοῦ βασιλέως , ἵνα ἀφέλωσιν αὐτοῦ τὴν βασιλείαν .
τὰ γὰρ ἔθνη πάντα ἀγγέλοις ἐστίν παραδεδομένα , ὡς λέγει Ἰωάννης ἐν τῇ Ἀποκαλύψει ·
καὶ ἤκουσα ἑνὸς λέγοντος ·
λῦσον τοὺς τέσσαρας ἀγγέλους τοὺς καθημένους ἐπὶ τῷ ποταμῷ τῷ μεγάλῳ Εὐφράτῃ ·
οἵτινες ἦσαν Περσῶν , Μήδων , Ἀσσυρίων , Βαβυλωνίων .
Εἶτα λέγει ·
καὶ ἐν τῇ χλόῃ τῇ ἔξω καὶ ἐν τῇ δρόσῳ τοῦ οὐρανοῦ αὐλισθήσεται , καὶ ἑπτὰ καιροὶ ἀλλαγήσονται ἐπ αὐτόν , ἕως οὗ γνῷ ὅτι κυριεύει ὁ θεὸς ὁ ὕψιστος τῆς βασιλείας τῶν ἀνθρώπων .
ἑπτὰ μὲν οὖν καιρούς τινες ἑπτὰ ἐνιαυτοὺς ψηφίζουσιν ·
τινὲς δὲ ἑπτὰ καιροὺς κατὰ τρίμηνον ἀλλασσομένους  ὁ γὰρ ἐνι αυτὸς τέσσαρας καιροὺς ἔχει , χειμῶνα , ἔαρ , θέρος καὶ μετόπωρον  , ὡς ἑπτὰ καιροὺς τότε ἐπὶ τὸν βασιλέα ἀλλαγῆναι 0 .
τὸ δὲ εἰπεῖν αὐτὸν τὴν φυὴν τῶν ῥιζῶν τοῦ δένδρου ἐάσατε ἐν τῇ γῇ δηλοῖ ὅτι ἤμελλεν πάλιν κατὰ βούλησιν θεοῦ ἀποκαθίστασθαι εἰς τὴν ἰδίαν ἀρχήν .
τοῦτο γὰρ πρὸς παιδείαν ἐγένετο τῷ βασιλεῖ , ἵνα μηκέτι ὑψηλοφρονῶν δυνηθῇ λοιπὸν λέγειν ·
καὶ πάντας τοὺς πορευομένους ἐν ὑπερηφανίᾳ δύναται ταπεινῶσαι .
Εὑρίσκομεν οὖν ἐν τοῖς ὑπομνήμασιν τὸν Ναβουχοδονόσορ εἴκοσι πέντε ἔτη βεβασιλευκότα ·
ὀκτωκαίδεκα μὲν γὰρ τὰ πρῶτα ἔτη ἐβασίλευσεν , ὅτε ἐπαρθεὶς ἔστησεν τὴν εἰκόνα .
ἔπειτα μετὰ δωδεκάμηνον τοῦτο αὐτῷ συνέβη , καὶ ἐξεδιώχθη ἀπὸ τῶν ἀνθρώπων καὶ ἀφῃρέθη ἀπ αὐτοῦ ἡ βασιλεία .
καὶ ἐν τῷ ταπεινωθῆναι αὐτὸν καὶ δεηθῆναι τοῦ κυρίου καὶ ἐξομολογήσασθαι καὶ λιτανεῦσαι τὸν θεὸν τὸν ὕψιστον , ἐκζητηθεὶς ὑπὸ τῶν μεγιστάνων αὐτοῦ καὶ ὑποστρέψας πάλιν ἑπτὰ ἔτη ἐβασίλευσεν .
καθὰ καὶ αὐτὸς διηγεῖται λέγων ·
καὶ μετὰ τὸ τέλος τῶν ἡμερῶν ἐγὼ Ναβουχοδονόσορ τοὺς ὀφθαλμούς μου εἰς τὸν οὐρανὸν ἀνέλαβον , καὶ αἱ φρένες μου ἐπ ἐμὲ ἐπεστράφησαν καὶ τὸν ὕψιστον ηὐλόγησα καὶ τῷ ζῶντι εἰς τοὺς αἰῶνας ᾔνεσα καὶ ἐδόξασα , ὅτι ἡ ἐξουσία αὐτοῦ ἐξουσία αἰώνιος καὶ ἡ βασιλεία αὐτοῦ εἰς γενεὰν καὶ γενεάν , καὶ πάντες οἱ κατοικοῦντες τὴν γῆν εἰς οὐδὲν ἐλογίσθησαν 0 ·
καὶ κατὰ τὸ θέλημα αὐτοῦ ποιεῖ ἐν τῇ δυνάμει τοῦ οὐρανοῦ καὶ ἐν τῇ κατοικίᾳ τῆς γῆς ·
καὶ οὐκ ἔστιν ὃς ἀντιστήσεται τῇ χειρὶ αὐτοῦ καὶ ἐρεῖ αὐτῷ ·
αὐτῷ τῷ καιρῷ αἱ φρένες μου ἐπεστράφησαν ἐπ ἐμὲ καὶ εἰς τὴν τιμὴν τῆς βασιλείας μου ἦλθον ·
καὶ ἡ μορφή μου ἐπέστρεψεν ἐπ ἐμὲ καὶ οἱ τύραννοί μου καὶ οἱ μεγιστᾶνές μου ἐξεζήτουν με , καὶ ἐπὶ τὴν βασιλείαν μου ἐκραταιώθην καὶ μεγαλωσύνη περισσοτέρα προσετέθη μοι .
νῦν οὖν ἐγὼ Ναβουχοδονόσορ αἰνῶ καὶ ὑψῶ καὶ δοξάζω τὸν βασιλέα τοῦ οὐρανοῦ , ὅτι πάντα τὰ ἔργα αὐτοῦ ἀληθινὰ καὶ αἱ τρίβοι α ὐτοῦ κρίσεις καὶ πάντας τοὺς πορευομένους ἐν ὑπερηφανίᾳ δύνα ται ταπεινῶσαι 0 .
ἐν τῷ ἀποθέσθαι αὐτὸν τὴν ὑπερηφανίαν ‹ τὴν πολλὴν › ἣν ἐκέκτητο καὶ ἐν τοῖς ὄρεσιν ὀδυνηθέντα ἐξομολογήσασθαι τῷ θεῷ , ἐπιγνόντα τὴν ἐξουσίαν τὴν ἐπουράνιον , ἀπεκατέστη πάλιν ἐπὶ τὴν ἀρχὴν τῆς βασιλείας αὐτοῦ , ἐκζητησάντων τε αὐτὸν τῶν μεγιστάνων καὶ τυράννων καὶ πάντων τῶν ὑπ αὐτὸν ὄντων , οἳ καὶ περισσοτέραν τιμὴν καὶ δόξαν περιέθηκαν αὐτῷ , ἵνα πληρωθῇ τὸ ἐν τῷ ὁράματι εἰρημένον ·
πλὴν τὴν φυὴν τῶν ῥιζῶν τοῦ δένδρου ἐάσατε ἐν τῇ γῇ , ἕως οὗ γνῷ ὅτι κυριεύει ὁ ὕψιστος τῆς βασιλείας τῶν ἀνθρώπων καὶ ᾧ ἂν δόξῃ δώσει αὐτήν .
τὰ μὲν οὖν συμβάντα τῷ βασιλεῖ Ναβουχοδονόσορ τοῖς τότε καιροῖς τοιαῦτα ἦν πρὸς νουθε σίαν καὶ ὑπόμνησιν πάντων τῶν ἀνθρώπων ἀναγραφέντα , ὡς καὶ Δανιήλ ἐν τοῖς εἴδε σιν καὶ ὁρά μασιν ὄντως ταῦτα γενόμενα διηγήσατο , περὶ ὧν ἐὰν ἐπιβησώμεθα ἐπὶ τὸν τόπον , ἀμφότερα συγκρίναντες ὅμοια καὶ ἀληθῆ ταῦτα εἶναι ἐπιδείξομεν .
δύο μὲν γὰρ ἐνύπνια εἶδεν Ναβουχοδονόσορ , τὸ τῆς ποικίλης εἰκόνος , ἔπειτα περὶ τοῦ δένδρου , ἅτινα Δανιήλ μὲν συνέκρινεν , κατὰ καιρὸν δὲ καὶ πληρωθήσεται .
ὁμοίως ἃ καὶ Δανιήλ τέσσαρα θηρία θεωρεῖ ἀναβαίνοντα ἐκ τῆς θαλάσσης , ἐξ ὧν τινὰ μὲν ἤδη ἐγένοντο , τινὰ δὲ γενήσεται , ἵνα ἐπιδείξωμεν τὴν προφητείαν τοῦ Δανιήλ ὁμοίαν τοῖς λοιποῖς καὶ ἴσην , ἐν μηδενὶ διαλλάσσουσαν , πρὸς ἀπόδειξιν τῶν ἤδη μὲν γεγονότων καὶ ὄντων καὶ αὖθις ἐσο μένων .
εἰ γὰρ πιστεύομεν τοῖς ἤδη γεγονόσιν ὡς ἀληθεύει , πῶς οὐχὶ καὶ ἅπαντα τὰ ἐρχόμενα ἔστ αι ἀληθῆ , ἅτινα οἱ μακάριοι προφῆται ἐσόμενα προαπήγγειλαν ;
κατὰ δὲ βουλὴν θεοῦ ἰ δί οις καιροῖς προκόπτ οντα ἅπαντα πληρωθήσεται .
ἴδωμεν οὖν τί λέγει ἡ γραφή ·
βαλτάσαρ ὁβασιλεὺς ἐποίησεν δεῖπνον μέγα τοῖς μεγιστᾶσιν αὐτοῦ χιλίοις , καὶ κατέναντι τούτων ὁ οἶνος , καὶ πίνων Βαλτάσαρ εἶπεν ἐν τῇ γεύσει τοῦ οἴνου ἐνεγκεῖν τὰ σκεύη τὰ χρυσᾶ καὶ τὰ ἀργυρᾶ , ἃ ἐξήνεγκεν Ναβουχοδονόσορ ὁ πατὴρ αὐτοῦ ἐκ τοῦ ναοῦ τοῦ ἐν Ἱερουσαλήμ , καὶ πινέτωσαν ἐν αὐτοῖς ὁ βασιλεὺς καὶ οἱ μεγιστᾶνες αὐτοῦ καὶ αἱ παλλακαὶ αὐτοῦ καὶ αἱ παράκοιτοι αὐτοῦ 0 .
‹ καὶ ἠνέχθησαν τὰ σκεύη τὰ χρυσᾶ καὶ τὰ ἀργυρᾶ , ἃ ἐξήνεγκεν Ναβουχοδονόσορ ὁ πατὴρ αὐτοῦ ἐκ τοῦ ναοῦ τοῦ θεοῦ τοῦ ἐν Ἱερουσαλήμ , καὶ ἔπινον ἐν αὐτοῖς ὁ βασιλεὺς καὶ οἱ μεγιστᾶνες αὐτοῦ καὶ αἱ παλλακαὶ αὐτοῦ καὶ αἱ παράκοιτοι αὐτοῦ . ›
ἔπινον οἶνον καὶ ᾔνεσαν τοὺς θεοὺς τοὺς χρυσοῦς καὶ ἀργυροῦς καὶ χαλκοῦς καὶ σιδηροῦς καὶ ξυλίνους καὶ λιθίνους .
ἐν αὐτῇ τῇ ὥρᾳ ἐξῆλθον δάκτυλοι χειρὸς ἀνθρώπου καὶ ἔγραφον κατέναντι τῆς λαμπάδος ἐπὶ τῷ κονιάματι τοῦ τοίχου τοῦ οἴκου τοῦ βασιλέως , καὶ ὁ βασιλεὺς ἐθεώρει τοὺς ἀστραγάλους τῆς χει ρὸς τῆς γραφούσης .
τότε τοῦ βασιλέως ἡ μορφὴ ἠλλοιώθη καὶ οἱ διαλογισμοὶ αὐτοῦ συνετάρασσον αὐτὸν καὶ οἱ σύνδεσμοι τῆς ὀσφύος αὐτοῦ διελύοντο καὶ τὰ γόνατα αὐτοῦ συνεκροτοῦντο .
καὶ ἐβόησεν ὁ βασιλεὺς ἐν ἰσχύϊ τοῦ εἰσαγαγεῖν μάγους Χαλδαίους γαζαρηνούς ·
καὶ εἶπεν τοῖς σοφοῖς Βαβυλῶνος ·
ὃς ἂν ἀναγνῷ τὴν γραφὴν ταύτην καὶ τὴν σύγκρισιν αὐτῆς γνωρίσῃ μοι , πορφύραν ἐνδύσεται καὶ ὁ μανιάκης ὁ χρυσοῦς ἐπὶ τὸν τράχηλον αὐτοῦ καὶ τρίτος ἐν τῇ βασιλείᾳ μου ἄρξει .
καὶ εἰσεπορεύοντο πάντες οἱ σοφοὶ τοῦ βασι λέως καὶ οὐκ ἠδύναντο τὴν γραφὴν ἀναγνῶναι οὐ δὲ τὴν σύγκρισιν γνωρίσαι τῷ βασιλεῖ .
καὶ ὁ Βαλτάσαρ ἐταράχθη καὶ ἡ μορφὴ αὐτοῦ ἠλλοιώθη καὶ οἱ μεγιστᾶνες αὐτοῦ συνεταράσσοντο .
μετὰ οὖν τὴν τελευτὴν τοῦ Ναβουχοδονόσορ διαδέχεται τὴν βασιλείαν αὐτοῦ ὁ υἱὸς αὐτοῦ Εὐιλὰτ Μαρωδάκ , οὗ ἡ γραφὴ οὐ μέμνηται , ἤ τοι διὰ τὸ εὐλαβῶς αὐτὸν βεβιωκέναι , ἤτοι διὰ τὸ μηδὲν ἐπ αὐτῷ τεράστιον γεγενῆσθαι .
οὗτος βασιλεύει ἔτη δεκα δύο , καὶ μετὰ τοῦτον ὁ ἀδελφὸς αὐτοῦ Βαλτάσαρ , περὶ οὗ νῦν ἡ γραφὴ τὴν διήγησιν ποιεῖται 0 .
οὗτος ἐν τῷ τετάρτῳ ἔτει τῆς βασι λείας αὐτοῦ ἐποίησεν δεῖπνον μέγα τοῖς μεγιστᾶσιν αὐτοῦ χιλίοις .
ὄντων δὲ αὐτῶν ἐν τῷ πότῳ , φυσιωθεὶς ὁ βασιλεὺς ἐκέλευσεν τὰ σκεύη τὰ χρυσᾶ καὶ τὰ ἀργυρᾶ ἃ ἤνεγκεν Ναβουχοδονόσορ ὁ πατὴρ αὐτοῦ ἐκ τοῦ ναοῦ τοῦ ἐν Ἱερουσαλὴμ προσενεχθῆναι , πίνειν τε ἐν αὐτοῖς τοὺς μεγιστᾶνας καὶ τὰς παλλακὰς αὐτοῦ , καὶ τὰ ὑπὸ ἑτέρων βασιλέων εἰς δόξαν καὶ τιμὴν θεῷ ἀνατεθέντα , ταῦτα ταῖς μιεραῖς χερσὶν λαμβάνοντες ἔσπενδον ἐν αὐτοῖς καὶ ᾔνουν τὰ ἄψυχα καὶ ἀκίνητα εἴδωλα .
τούτου τοίνυν γεναμένου ἐξῆλθον δάκτυλοι χειρὸς ἀνθρώπου καὶ ἔγραφον κατέναντι τῆς λαμπάδος ἐπὶ τὸ κονίαμα τοῦ τοίχου τοῦ οἴκου τοῦ βασιλέως .
ἐπὶ μὲν τοῦ Ναβουχοδονόσορ εἴρηται ἅγιος ἀπ οὐρανοῦ κατέβη , ἐνθάδε λέγει ἐξῆλθον δάκτυλοι χειρός σημαίνουσα ἡ γραφὴ μελλήσειν αὐτὸν τὸν λόγον ἐπ ἐσχάτων σωματοποιεῖσθαι καὶ σχῆμα ἀνθρώπου ἀναλαμ βάνειν , ἵνα μηκέτι ὡς διὰ εἴδους βλέπηται , ἀλλὰ σαρκικῶς ἄνθρωπος γενόμενος καὶ μετὰ ἀνθρώπων συναναστραφεὶς τὸ θέλημα τοῦ πατρὸς ἐπιτελέσῃ ·
ἐν τῷ οὖν γράψαι τὴν γραφὴν ἐν τῷ τοίχῳ , ἐσήμανεν ἡ γραφὴ ἐν τούτῳ αὐτὸν εἶναι τὸν ἐν τῷ ὄρει ἐν ταῖς πλαξὶν τὸν νόμον τοῦ θεοῦ ἐγχαράξαντα .
ὡς ἡ γραφὴ λέγει ·
καὶ ἦσαν αἱ πλάκες γεγραμμέναι δακτύλῳ θεοῦ , καὶ ἡ γραφὴ γραφὴ θεοῦ ἦν ἐγγε γραμμένη ἐν ταῖς πλαξίν .
οὕτως οὖν καὶ ἐνθάδε μόνῳ τῷ βασιλεῖ οἱ δάκτυλοι τῆς χειρὸς ἐδείκνυντο κατέναντι τῆς λαμπάδος ἀστράπτοντες , ἵνα τὰ ἐκεῖ γραφόμενα θεοῦ γραφὴ εἶναι νομισθῇ .
τὸ γὰρ φῶς τῆς χειρὸς ἀντιλάμψαν τῷ φωτὶ τῆς λαμπάδος ἤμβλυνεν τὸ ταύτης φῶς , ἵνα οἱ δάκτυλοι οἱ ἐν τῷ τοίχῳ γράφοντες ὁραθῶσιν .
Οὓς ἰδὼν ὁ βασιλεὺς καὶ ἔμφοβος γενόμενος τρόμῳ τε πολλῷ συσχεθεὶς ἐβόησεν ἐν ἰσχύϊ τοῦ εἰσαγαγεῖν μάγους Χαλδαίους Γαζαρηνούς ·
μὴ νοῶν , ὅτι οὐ τούτοις ἐξὸν ἦν τὰ τοῦ θεοῦ γράμματα ἀναγινώσκειν , ἀλλὰ τοῖς ἐκ παιδὸς νόμον θεοῦ ἠσκηκόσιν καὶ τὰ θεῖα γράμματα ἐκ πατέρων ἐπεγνωκόσιν 0 .
κληθέντων οὖν πάντων ἔφη πρὸς αὐτοὺς ὁ βασιλεύς ·
καὶ ἐπορεύοντο πάντες οἱ ��οφοὶ τοῦ βασιλέως καὶ οὐκ ἠδύναντο τὴν γραφὴν ἀναγνῶναι , οὐ δὲ τὴν σύγκρισιν αὐτῆς γνωρίσαι τῷ βασιλεῖ .
πόσοι γὰρ τότε τῶν Βαβυλωνίων πολλοῖς τρόποις μηχανώμενοι ἐβούλοντό τι ξένον ῥῆμα πλάσαντες ἀρέσαι τῷ βασιλεῖ καὶ πορφύραν ἐνδύσασθαι καὶ ἐπὶ θρόνῳ τρίτῳ δοξασθῆναι ;
ἀλλ ἦν ἀποκεκρυμμένον ἀπ αὐτῶν τὸ ῥῆμα .
ἠμβλύνθησαν γὰρ οἱ ὀφθαλμοὶ αὐτῶν καὶ ἐπηρώθη τὰ νοήματα τῆς καρδίας αὐτῶν ·
γινώσκει γὰρ ὁ κύριος τοὺς διαλογισμοὺς τῶν σοφῶν , ὅτι εἰσὶν μάταιοι .
πάντων οὖν παραιτουμένων ἐταράχθη ἡ καρδία τοῦ βασιλέως καὶ ἡ μορφὴ αὐτοῦ ἠλλοιώθη , καὶ οἱ μεγιστᾶνες αὐτοῦ συνεταράσσοντο .
τότε δὴ ἀκούσασα ἡ βασίλισσα τὸ γεγονὸς εἰσῆλθεν εἰς τὸν οἶκον τοῦ πότου καὶ εἶπεν τῷ βασιλεῖ ·
μὴ ταρασσέτωσάν σε οἱ διαλογισμοί σου , καὶ ἡ μορφή σου μὴ ἀλλοιούσθω ·
ἔστιν ἀνὴρ ἐν τῇ βασιλείᾳ σου , ἐν ᾧ πνεῦμα θεοῦ , καὶ ἐν ταῖς ἡμέραις τοῦ πατρός σου γρηγόρησις καὶ σύνεσις εὑρέθη ἐν αὐτῷ 0 ·
καὶ ὁ βασιλεὺς Ναβουχοδονόσορ ὁ πατήρ σου ἄρχοντα ἐπαοιδῶν , μάγων , Χαλδαίων γαζαρηνῶν κατέστησεν αὐτόν .
ὅτι πνεῦμα θεοῦ περισσὸν ἐν αὐτῷ καὶ φρόνησις καὶ σύνεσις , συγκρίνων ἐνύπνια καὶ ἀναγγέλλων κρατούμενα καὶ λύων συνδέσμους , Δανιήλ 0 1 ·
καὶ ὁ βασιλεὺς ἐπέθηκεν αὐτῷ ὄνομα Βαλτάσαρ .
νῦν οὖν κληθήτω καὶ τὴν σύγκρισιν ἀναγγελεῖ σοι .
τίς οὖν ἡ αἰτία τοῦ τὴν βασίλισσαν εἰσελθεῖν καὶ μνείαν ποιεῖσθαι τοῦ Δανιήλ 0 ;
πάντες γὰρ οἱ μεγιστᾶνες καὶ οἱ φίλοι τοῦ βασιλέως οὐκ ᾔδεσαν τοῦτον ;
ἢ οὐκ ἔγνωσαν τὰ ἐπὶ Ναβουχοδονόσορ συμβάντα , ὡς αὐτὸς μόνος τὰ ἐνύπνια αὐτῷ διέκρινεν , καὶ ἄρχοντα ἐπὶ τοὺς σοφοὺς Βαβυλῶνος τοῦτον κατέστησεν ;
ᾔδεσαν καὶ αὐτοί , ἀλλὰ διαφθονούμενοι αὐτῷ , ἐπειδὴ σοφίᾳ ἐπουρανίῳ ἦν κεκοσμημένος , οὐκ ἠβούλοντο ἀναγγεῖλαι τῷ βασιλεῖ περὶ αὐτοῦ , ἵνα μὴ ἐλθόντος αὐτοῦ καὶ εἰπόντος τὴν γραφὴν ὕστερον αὐτοὶ καταισχυνθῶσιν .
τοῦτο δὲ οὐ μόνον τότε ἐπὶ τῷ Δανιήλ ἐγένετο , ἀλλὰ καὶ ἕως νῦν ἐπὶ πολλοῖς συμβαίνει .
ἡνίκα γάρ τις ἄξιος γενάμενος χάριν παρὰ θεοῦ κτήσηται καὶ σοφώτερος τῶν ἄλλων εὑρεθῇ , εὐθέως πάντες περι βλεπόμενοι μισοῦσιν τοῦτον , διώκουσιν , ὑβρίζουσιν , ἀτιμάζουσιν , καταλαλοῦσιν , ἐξουθενοῦσιν , ἵνα ἐν τούτῳ δόξωσιν αὐτοὶ εἶναί τι , μηδὲν ὄντες .
τὸ ὅμοιον γὰρ καὶ ἐπὶ τοῖς προφήταις συνέβη καὶ ἐπὶ τῷ κυρίῳ καὶ ἐπὶ τοῖς ἀ ποστόλοις .
οὕτως καὶ ἐ πὶ τοῦ Δανιήλ ‹ τὰ ἐν Βα › βυλῶνι συμβάντα νοή σομ εν ·
προκόπτουσα γὰρ ἡ γραφὴ δείξει ταῦτα οὕτως γεγενημένα .
τότε τοίνυν ἀκούσας ὁ βασιλεὺς τὰ περὶ αὐτοῦ ἐκέλευσεν ἀχθῆναι τὸν Δανιήλ καί φησιν πρὸς αὐτόν ·
σὺ εἶ Δανιήλ ὁ ἀπὸ τῶν υἱῶν τῆς αἰχμαλωσίας τῆς Ἰουδαίας , ἧς ἤγαγεν Ναβουχοδονόσορ ὁ πατήρ μου ;
ἤκουσα περὶ σοῦ , ὅτι δύνασαι κρίματα συγκρῖναι .
νῦν οὖν ἐὰν δυνηθῇς τὴν γραφὴν ταύτην ἀναγνῶναι καὶ τὴν σύγκρισιν αὐτῆς γνωρίσαι μοι , πορφύραν ἐνδύσῃ καὶ ὁ μανιάκης ὁ χρυσοῦς ἔσται ἐπὶ τὸν τράχηλόν σου , καὶ τρίτος ἐν τῇ βασιλείᾳ μου ἄρξεις .
ὁ δὲ μακάριος Δανιήλ , μὴ δώροις ἐπιγείοις χαιρόμενος , μη δὲ δόξῃ βασιλικῇ ὑπεραιρόμενος ἀπεκρίθη ·
τὰ δόματά σου , βασιλεῦ , σοὶ ἔστω , καὶ τὴν δωρεὰν τοῦ οἴκου σου ἑτέ ρῳ δός ·
ἐγὼ δὲ τὴν γραφὴν ἀναγνώσομαι καὶ τὴν σύγκρισιν αὐτ ῆς γνωρίσω σοι .
καὶ οὕτως ἀρξάμενος πάντα καθεξῆς τὰ τῷ πατρὶ αὐτοῦ συμβάντα διηγήσατο τῷ βασιλεῖ , ἅμα μὲν ἐκδιδάσκων αὐτὸν τὰ γενόμενα , ἅμα δὲ καὶ συνετίζων μὴ ἀλαζονεύεσθαι μη δὲ ὑπερηφανεῖν παρὰ τὸ δέον ἐν τῇ τοῦ θεοῦ ἐξουσίᾳ ὑπάρχοντα .
φησὶν οὖν πρὸς αὐτόν ·
ὁ θεὸς ὁ ὕψιστος τὴν βασιλείαν καὶ τὴν μεγαλωσύνην καὶ τὴν τιμὴν καὶ τὴν δόξαν ἔδωκεν Ναβουχοδονόσορ τῷ πατρί σου .
καὶ ἀπὸ τῆς μεγα λωσύνης ἧς ἔδωκεν αὐτῷ πάντες οἱ λαοί , φυλαί , γλῶσσαι ἦσαν τρέμοντες καὶ φοβούμενοι ἀπὸ προσώπου αὐτοῦ .
οὓς ἠβούλετο αὐτὸς ἀνῄρει καὶ οὓς ἠβούλετο αὐτὸς ἔτυπτεν καὶ οὓς ἠβούλετο αὐτὸς ὕψου καὶ οὓς ἠβούλετο αὐτὸς ἐταπείνου .
καὶ ὅτε ὑψώθη ἡ καρδία αὐτοῦ καὶ τὸ πνεῦμα αὐτοῦ ἐκραταιώθη τοῦ ὑπερηφανεύεσθαι , κατηνέχθη ἀπὸ τοῦ θρόνου τῆς βασιλείας καὶ ἡ τιμὴ ἀφῃ ρέθη ἀπ αὐτοῦ ·
καὶ ἀπὸ τῶν ἀνθρώπων ἐξεδιώχθη καὶ ἡ καρδία αὐτοῦ μετὰ θηρίων ἐδόθη καὶ μετὰ ὀνάγρων ἡ κατοικία αὐτοῦ , χόρτον ὡς βοῦν ἐψώμιζον αὐτόν , καὶ ἀπὸ τῆς δρόσου τοῦ οὐρανοῦ τὸ σῶμα αὐτοῦ ἐβάφη , ἕως οὗ ἔγνω , ὅτι κυριεύει ὁ ὕψιστος τῆς βασιλείας τῶν ἀνθρώπων καὶ ᾧ ἂν δόξῃ δώσει αὐτήν 0 .
καὶ ταῦτα εἰπὼν ἐπήνεγκεν τὰ ἀκόλουθα ·
ἅμα μὲν ἐπιπλήσσων τῷ βασιλεῖ καὶ πρόσωπον τούτου μὴ λαμβάνων , ἵνα ἀκούσας φοβηθῇ καὶ ὃ ἐποίησεν ἁμάρτημα εὐθέως ἐπιγνῷ .
καὶ σὺ ὁ υἱὸς αὐτοῦ Βαλτάσαρ οὐκ ἐταπείνωσας τὴν καρδίαν σου κατέναντι τοῦ θεοῦ οὗ ταῦτα πάντα ἔγνως , καὶ ἐπὶ κύριον τὸν θεὸν τοῦ οὐρανοῦ ὑψώθης καὶ τὰ σκεύη τοῦ οἴκου αὐτοῦ ἤνεγκας ἐνώ πιόν σου , καὶ σὺ καὶ οἱ μεγιστᾶνές σου καὶ αἱ ‹ παλλακαί σου καὶ αἱ › παράκοιτοί σου οἶνον ἐπίνετε ἐν αὐτοῖς , καὶ τοὺς θεοὺς τοὺς χρυσοῦς καὶ ἀργυροῦς καὶ χαλκοῦς καὶ σιδηροῦς καὶ ξυ λίνους καὶ λιθίνους , οἳ οὐ βλέπουσιν καὶ οἳ οὐκ ἀκούουσιν καὶ οὐ γινώσκουσιν ᾔνεσας καὶ τὸν θεόν , οὗ ἡ πνοή σου ἐν χειρὶ αὐτοῦ καὶ πᾶσαι αἱ ὁδοί σου , αὐτὸν οὐκ ἐδόξασας .
διὰ τοῦτο ἐκ προσώπου αὐτοῦ ἀπεστάλη ἀστράγαλος χειρὸς καὶ τὴν γραφὴν ταύτην ἔταξεν ·
μανὴ θεκὲλ φαρές 0 .
τοῦτο τὸ σύγκριμα τοῦ ῥήματος 0 ·
μανή , ἐμέτρησεν ὁ θεὸς τὴν βασιλείαν σου καὶ ἐπλήρωσεν αὐτήν ·
θεκέλ , ἐστάθη ἐν ζυγῷ καὶ εὑρέθη ὑστεροῦσα ·
φαρές , διῄρηται ἡ βασιλεία σου καὶ ἐδόθη Μήδοις καὶ Πέρσαις .
ὁ μὲν γὰρ βασιλεὺς ἀκούσας τὴν γραφὴν καὶ τὸ ταύτης σύγκριμα ἐλυπήθη ἐπὶ τοῖς εἰρημένοις , ἐκέλευσεν δὲ ἐνδυθῆναι τὸν Δανιήλ πορφύραν καὶ εἶναι αὐτὸν τρίτον ἄρχοντα ἐν τῇ βασιλείᾳ .
ἐν αὐτῇ τῇ νυκτὶ ἀνῃρέθη Βαλτάσαρ ὁ βασιλεὺς ὁ Χαλδαῖος , καὶ Δαρεῖος ὁ Μῆδος παρέλαβεν τὴν βασιλείαν ὢν ἐτῶν ἑξήκοντα δύο .
τοῦ δὲ συγκρίματος , καθὼς ἡ γραφὴ περιέχει , ὑπὸ τοῦ Δανιήλ ἐπιλυθέντος , ἐν αὐτῇ τῇ νυκτὶ ‹ τό τε ῥῆμα ἐπληρώθη καὶ ἡ βασιλεία τῶν Βαβυλωνίων παρῆλθεν › ἐπὶ τοὺς Μήδους , καθὼς  ἂν  ὑπὸ τοῦ Δανιήλ εἴρηται ·
καθιστᾷ βασιλεῖς καὶ μεθιστᾷ γινώσκων τὰ ἐν τῷ σκότει , καὶ τὸ φῶς μετ αὐτοῦ ἐστιν .
παραλαβὼν οὖν Δαρεῖος ὁ ἐπικληθεὶς Ἀσουῆρος τὴν βασι λείαν κατέστησεν σατράπας ἑκατὸν εἴκοσι καὶ ἐπάνω αὐτῶν τακτικοὺς τρεῖς , ὃς ἦν Δανιήλ εἷς ἐξ αὐτῶν , τοῦ ἀποδιδόναι αὐτοῖς τοὺς σατράπας λόγον , ὅπως ὁ βασιλεὺς μὴ ἐνοχλῆται .
καὶ ἦν Δανιήλ ὑπὲρ αὐτούς , ὅτι πνεῦμα περισσὸν ἐν αὐτῷ , καὶ ὁ βασιλεὺς κατέστησεν αὐτὸν ἐφ ὅλης τῆς βασιλείας αὐτοῦ 0 .
ἀκούσας γὰρ τὰ περὶ αὐτοῦ Δαρεῖος ὁ Μῆδος τήν τε σοφίαν ἣν ἐκέκτητο καὶ τὸ τούτου ἐκ παιδὸς πιστόν τε καὶ εὐλαβές , κατέστησεν αὐτὸν πρω τεύειν πάντων τῶν φίλων αὐτοῦ καὶ κυριεύειν πάσης τῆς βασιλείας αὐτοῦ , ὡς ἐποίησεν ὁ Φαραώ , τῷ Ἰωσήφ δευτέρας τιμὰς τοῦ θρόνου τῆς αὐτοῦ βασιλείας χαρισάμενος καὶ πάντας τοὺς ἄρχοντας Αἰγύπτου ὑπηκόους τούτῳ ὑποτάξας .
τούτου τοίνυν γεναμένου , φθόνῳ κινηθέντες οἱ τακτικοὶ καὶ οἱ σατράπαι ἐζήτουν πρόφασιν εὑρεῖν κατὰ Δανιήλ , ὅπως ἀφορμήν τινα κατ αὐτοῦ λαβόντες κατηγορήσαντες τοῦτον ἀποκτείνωσιν ·
ὅ πως τὸ ῥητὸν πληρωθῇ , ὃ πρὸ μικροῦ εἴπαμεν , ὅτι ἐπὰν εὐλαβής τις ᾖ τὸν θεὸν φοβούμενος , ἔχων χάριν καὶ σοφίαν παρὰ θεοῦ , ὑπὸ τῶν λοιπῶν ἀνθρώπων μισεῖται , διότι καὶ αὐτοὶ τῆς αὐτῆς χάριτος οὐκ ἠξιώθησαν .
οὕτως καὶ οἱ σατράπαι καὶ οἱ τακτικοὶ διὰ φθόνου ἐμίσουν τὸν Δανιήλ , ἐπειδὴ σοφώτερος καὶ πιστικώτερος πάντων ἦη # x03BD ; .
τοῦτο γὰρ ἡ γραφὴἐμαρτύρησεν λέγουσα ·
καὶ πᾶσαν πρόφασιν καὶ παράπτωμα καὶ ἀμπλάκημα οὐχ εὗρον κατ αὐτοῦ , ὅτι πιστὸς ἦν .
οὐ γὰρ μόνον τὰς τοῦ θεοῦ ἐντολὰς κατὰ τὸν νόμον ἐφύλαττεν , ἀλλὰ καὶ τὰ τοῦ βασιλέως πράγματα μετὰ πολλῆς ἐπιμελείας καὶ ἀκριβείας διέπων ἦν , ἐν μηδενὶ ῥυπαρῷ πράγματι κέρδους ὀλίγου χάριν τὴν ἑαυτοῦ καθαρὰν συνείδησιν μολῦναι βουλόμενος .
πόσοι γὰρ τότε προσποιούμενοι ἦσαν φίλοι μὲν εἶναι τῷ Δανιήλ , τῇ δὲ καρδίᾳ τοῦτον μισοπονηροῦντες , καὶ δῶρα δι ἑτέρων προσώπων ὑπέπεμπον καὶ χρήματα ἱκανὰ δώσειν ἐπηγγείλαντο , τὴν τούτου ἁπλότητα πειράζειν βουλόμενοι , ὡς λοιπὸν πρόφασιν κατ  αὐτοῦ ἐσχηκότες ἐντύχωσιν τῷ βασιλεῖ ὡς χαριζόμενον αὐτὸν τὰ τοῦ βασιλέως κτήματα , καὶ οὕτως ὡς ἐπίβουλος ἀναιρεθῇ .
πάντοτε οὖν πολυμηχάνως ἐζήτουν κατ αὐτοῦ αἰτίαν ·
καὶ μὴ εὑρίσκοντες ὕστερον συνεβουλεύσαντο λέγοντες ·
οὐχ εὑρήσομεν κατὰ Δανιήλ πρόφασιν εἰ μὴ ἐν νομίμοις θεοῦ αὐτοῦ 0 .
τότε μὲν μίαν γνώμην ποιησάμενοι προσῆλθον τῷ βασιλεῖ καὶ εἶπαν ·
δαρεῖε βασιλεῦ , εἰς τοὺς αἰῶνας ζῆθι ·
συνεβουλεύσαντο οἱ ἐπὶ τῆς βασιλείας σου στρατηγοὶ καὶ σατράπαι , ὕπατοι καὶ τοπάρχαι , τοῦ στῆσαι στάσει βασιλικῇ καὶ ἐνισχῦσαι ὁρισμόν , ὅπως ὃς ἂν αἰτήσῃ αἴτημα παρὰ παντὸς θεοῦ καὶ ἀνθρώπου ἕως ἡμερῶν τριάκοντα , ἀλλ ἢ παρὰ σοῦ , βασιλεῦ , ἐμβληθήσεται εἰς τὸν λάκκον τῶν λεόντων .
νῦν οὖν , βασιλεῦ , στῆσον τὸν ὁρισμὸν καὶ ἔκθες γραφήν , ὅπως μὴ ἀλλοιωθῇ τὸ δόγμα Περσῶν καὶ Μήδων .
τότε Δαρεῖος , ἀγνοῶν τὴν τούτων κακο μήχανον ἣν ἐβουλεύσαντο γνώμην , ἐκέλευσεν γραφῆναι τὸ δόγμα καὶ δημοσίως τοῦτο προτεθῆναι .